
	Tantárgy feladata és célja:
A hallgatók megismerkedhetnek napjaink Kínájának környezeti, gazdasági és társadalmi helyzetével, nemzetközi kapcsolataival, azok fejlődésével, sajátosságaival.
A tárgy rendkívüli fontossággal bír a nemzetközi kapcsolatokkal foglalkozó szakemberek számára, mivel a Kínai Népköztársaság mára a világ egyik meghatározó gazdasági és politikai szereplőjévé, tényezőjévé vált. A kínai ipar teljesítménye alapvető jelentőséggel és befolyással bír a világon, és egyre inkább determináló az egyes nemzetgazdaságok, így hazánk vonatkozásában.
A fentiekre tekintettel egyértelmű, hogy Kína szerepe nemzetközi szinten kiemelt jelentőségű, amellyel kapcsolatos ismeretek nélkülözhetetlenek a jövő nemzetközi folyamatokkal foglalkozó szakemberei számára.

Fejlesztendő kompetenciák:
a) tudása
- Tájékozott a magyar és egyetemes politikai, gazdasági, kulturális jelenségek általánosan elfogadott tendenciái, jellemzői, adatai körében.
- Átfogó tudás a Kínai Népköztársaság alapvető politika törvényszerűségeiről, a társadalompolitikai rendszeréről, a politikai intézmények, szervezetek és mozgalmak mibenlétéről, az ország szerepéről a nemzetközi erőtérben.

b) képességei
- Képes legalább egy Európán kívüli kultúra, eszmerendszer szempontjából a nemzetközi kapcsolatok jelenségeit értelmezni.
- A Kínával kapcsolatos politikai folyamatok elemzésének, problémák azonosításának, döntéshozatali alternatívák értékelésének, elemzői képességeknek, rendszerező és áttekintő képességnek fejlesztése.

c) attitűdjei
- Igénye van az európai nemzeti kultúrák befogadására és az Európán kívüli kultúrák megismerésére.

d) autonómiája és felelőssége
- Felelősséget vállal anyanyelvű és idegen nyelvű szakmai szövegeiért, tudatában van azok lehetséges következményeinek.
- Ismeri szakterülete etikai normáit és szabályait, és ezeket a szakmai feladatok ellátásában, az emberi kapcsolatokban és a kommunikációban egyaránt képes betartani.

	Tantárgy tematikus leírása:

	Előadások: 2026. november 21-én (jelenléti vagy online formában). Helyszín: A/5. 205.
1.1. – blokk: Ázsia és Kelet-Ázsia átalakuló szerepe, növekvő jelentősége napjaink világpolitikájában és -gazdaságában / Kínai földrajzi determináltsága, természeti adottságai.
1.2. – blokk: A kínai civilizáció fejlődése, történelmi áttekintés, különös tekintettel a 19-20. századra / A Kínai Népköztársaság létrejötte, korai évtizedei, politikai berendezkedés / Nyitás és globális integráció, modernizáció Kínában.
2.1. – blokk: Kína fejlődése és globális integrációja a 21. században / Kína a nemzetközi intézményekben, és az „Út és Övezet” kezdeményezés.
2.2. – blokk: Gazdasági rendszerek összehasonlítása (a kínai hibrid gazdasági rendszer) / Magyarország kínai kapcsolatai (függőségi viszonyok).
2.3. – blokk: Kihívások és korlátok, jövőbeli kilátások.



	Félévközi számonkérés módja és értékelése:

Az aláírás megszerzése: 
Legalább 25 pont elérése az évközi feladat teljesítése során (max. 50 pont), illetve az órák (előadások) látogatása. Az írásbeli dolgozat (adat- és szakirodalom feldolgozása, különböző kiméretben) témáját a tárgy jegyzője írja ki, majd a konkrét választást is ő hagyja jóvá.

Aláírás feltétele:
Az aláírás pótlása írásban történik, a Dékáni Hivatal által megadott időintervallumban meghirdetett alkalommal.

Kollokvium teljesítésének módja:
A vizsgázás szóban történik, a felkészülést előre ki- és magadott anyagok, tételek segítik.
Maximális elérhető pontszám: 50.
A felek közötti kommunikációt Google osztályterem alkalmazás és dropbox tárhely javítja, könnyíti.
Az online órák és konzultációk a Microsoft Teams-rendszer keresztül lesznek elérhetők.

Értékelése:
0-60 p.: elégtelen (1); 61-70 p.: elégséges (2); 71-80 p.: közepes (3); 81-90 p.: jó (4); 91-100 p.: jeles (5)

A vizsgára bocsájtás feltétele: aláírás megszerzése, valamint a félévi feladat leadása.
Félévi feladat: az előre egyeztetett, konzultált féléves írásbeli munka készítése (ca. 10-12 oldalas terjedelemben, magyar vagy angol nyelven). Maximális elérhető pontszám: 50.

